

**Аз қамтамасыз етілген отбасыларға (азаматтарға) тұрғын үй көмегін көрсетудің мөлшерін және тәртібін айқындау туралы**

***Күшін жойған***

Алматы облысы Қапшағай қалалық мәслихатының 2011 жылғы 28 қарашадағы N 303-61 шешімі. Алматы облысының Әділет департаменті Қапшағай қаласының Әділет басқармасында 2011 жылдың 13 желтоқсанда N 2-2-125 тіркелді. Күші жойылды - Алматы облысы Қапшағай қалалық мәслихатының 2012 жылғы 08 маусымдағы N 4-31 шешімімен

      Ескерту. Күші жойылды - Алматы облысы Қапшағай қалалық мәслихатының 2012.06.08 N 4-31 Шешімімен.

      
Қазақстан Республикасының 1997 жылғы 16 сәуірдегі "Тұрғын үй қатынастары туралы" Заңының 97-бабының 2-тармағына, Қазақстан Республикасы Үкiметiнiң 2009 жылғы 14 сәуірдегі "Әлеуметтiк тұрғыдан қорғалатын азаматтарға телекоммуникация қызметтерiн көрсеткенi үшiн абоненттiк төлемақы тарифiнiң көтерiлуiне өтемақы төлеудiң кейбір мәселелері туралы" N 512 Қаулысына, Қазақстан Республикасы Үкiметiнiң 2009 жылғы 30 желтоқсандағы "Тұрғын үй көмегiн көрсету ережесiн бекiту туралы" N 2314 Қаулысына сәйкес Қапшағай қалалық мәслихаты **ШЕШІМ ҚАБЫЛДАДЫ:**  
      
1. Аз қамтамасыз етiлген отбасыларға (азаматтарға) тұрғын үй көмегiн көрсетудің мөлшері және тәртібі қосымшаға сәйкес айқындалсын.  
      
2. Қапшағай қалалық мәслихатының 2008 жылғы 21 ақпандағы "Қапшағай қаласы және Заречный, Шеңгелді селолық округтері бойынша аз қамтылған отбасыларына (азаматтарға) тұрғын үй көмегiн көрсету мөлшерi және тәртiбiн бекіту туралы" N 50-9 (Қапшағай қаласының Әдiлет басқармасында 2008 жылғы 18 наурызда 2-2-61 нөмірімен мемлекеттiк тiркеу Тiзiлiмiнде тіркелген, 2008 жылғы 19 наурыздағы "Қапшағай" газетiнiң N 11 нөмiрiнде жарияланған), 2009 жылғы 26 наурыздағы N 134-24 "Қапшағай қалалық мәслихатының 2008 жылғы 21 ақпандағы "Қапшағай қаласы, Заречный және Шеңгелді селолық округтері бойынша аз камтылған отбасыларына (азаматтарға) тұрғын үй көмегiн көрсету мөлшерi және тәртiбiн бекіту туралы" N 50-9 шешiмiне өзгерiстер енгiзу туралы" (Қапшағай қаласының Әдiлет басқармасында 2009 жылғы 04 мамырда 2-2-82 нөмірімен мемлекеттiк тiркеу Тiзiлiмiнде тіркелген, 2009 жылғы 09 мамырдағы "Нұрлы Өлке" газетiнiң N 18 (30) нөмiрiнде жарияланған) шешiмдерінің күшi жойылсын.  
      
3. Осы шешімнің орындалуын бақылау қалалық мәслихаттың азаматтардың құқығын қорғау, құқықтық тәртіпті және заңдылықты сақтау, мәдениет, білім, денсаулық жөніндегі тұрақты комиссиясына жүктелсін.  
      
4. Осы шешiм алғаш ресми жарияланғаннан кейін күнтiзбелiк он күн өткен соң қолданысқа енгiзiледi.

*Қалалық мәслихат сессиясының*  
*төрағасы, қалалық*  
*мәслихаттың хатшысы                        Қ. Ахметтаев*

      КЕЛІСІЛГЕН:

*"Қапшағай қаласының жұмыспен*  
*қамту және әлеуметтік*  
*бағдарламалар бөлімі" мемлекеттік*  
*мекемесінің бастығы                        А. Іңкәрбекова*  
      28 қараша 2011 жыл

Қалалық мәслихатының  
2011 жылғы 28 қарашадағы  
"Аз қамтамасыз етiлген отбасыларға  
(азаматтарға) тұрғын үй көмегiн  
көрсетудiң мөлшерiн және тәртiбiн  
айқындау туралы" N 303-61  
шешiмiне қосымша

**Аз қамтамасыз етiлген отбасыларға**  
**(азаматтарға) тұрғын үй көмегiн көрсетудiң мөлшерi және тәртiбi**

      Осы тұрғын үй көмегiн көрсетудiң мөлшерi және тәртiбi Қазақстан Республикасының 1997 жылғы 16 сәуiрдегi "Тұрғын үй қатынастары туралы" Заңына, Қазақстан Республикасы Үкiметiнiң 2009 жылғы 14 сәуiрдегi "Әлеуметтiк тұрғыдан қорғалатын азаматтарға телекоммуникация қызметтерiн көрсеткенi үшiн абоненттiк төлемақы тарифiнiң көтерiлуiне өтемақы төлеудiң кейбiр мәселелерi туралы" N 512 және Қазақстан Республикасы Үкiметiнiң 2009 жылғы 30 желтоқсандағы "Тұрғын үй көмегiн көрсету ережесiн бекiту туралы" N 2314 Қаулыларына сәйкес әзiрлендi және аз қамтамасыз етiлген отбасыларға (азаматтарға) тұрғын үй көмегiн көрсетудiң мөлшерiн және тәртiбiн айқындайды.

**Жалпы ереже**

      1. Осы тұрғын үй көмегiн көрсетудiң мөлшерi және тәртiбiнде мынадай негiзгi ұғымдар пайдаланылады:  
      шектi жол берiлетiн шығыстар үлесi – отбасының бiр айда кондоминиум объектiлерiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға, тұрғын үйдi пайдаланғаны үшiн жалға алу ақысына, коммуналдық қызметтер мен телекоммуникация желiсiне қосылған телефон үшiн абоненттiк төлемақының ұлғаюы бөлiгiнде байланыс қызметтерiн тұтынуға жұмсалған шығындардың рұқсат етiлген шектi деңгейiнiң отбасының жиынтық табысына пайызбен қатынасы;  
      отбасының жиынтық табысы – тұрғын үй көмегiн тағайындауға өтiнiш бiлдiрген тоқсанның алдындағы тоқсандағы отбасының ақшалай да, заттай да нақты алған табысының жалпы сомасы;  
      өтiнiш берушi – тұрғындық көмектi тағайындату үшiн отбасы атынан өтiнiш беретiн адам;  
      кондоминиум объектiсiн басқару органы – кондоминиум объектiсiн күтiп ұстау жөнiндегi функцияларды жүзеге асыратын жеке немесе заңды тұлға;  
      уәкiлеттi орган – жергiлiктi бюджет қаражаты есебiнен қаржыландырылатын тұрғын үй көмегiн тағайындауды және төлемдi жүзеге асыратын облыстық маңызы бар қаланың жергiлiктi атқарушы органы;  
      учаскелiк комиссия – әлеуметтiк көмектi алуға өтiнiш жасаған отбасылардың (азаматтардың) материалдық жағдайына тексеру жүргiзу үшiн қала әкiмiнiң шешiмiмен құрылатын арнаулы комиссия.  
      2. Тұрғын үй көмегi жергiлiктi бюджет қаражаты есебiнен осы елдi мекенде тұрақты тұратын және тұрғын үйдiң меншiк иелерi немесе жалдаушылары (жалға алушылары) болып табылатын аз қамтамасыз етiлген отбасыларға (азаматтарға):  
      жекешелендiрiлген тұрғын үй-жайларда (пәтерлерде) тұратын немесе мемлекеттiк тұрғын үй қорындағы тұрғын үй-жайларды (пәтерлердi) жалдаушылар (қосымша жалдаушылар) болып табылатын отбасыларға (азаматтарға) кондоминиум объектiсiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға;  
      коммуналдық қызметтердi тұтынуға;  
      байланыс саласындағы заңнамада белгiленген тәртiппен телекоммуникация желiсiне қосылған телефон үшiн абоненттiк төлемақының ұлғаюы бөлiгiнде байланыс қызметтерiне;  
      жергiлiктi атқарушы орган жеке тұрғын үй қорынан жалға алған тұрғын үйдi пайдаланғаны үшiн жалға алу төлемақысына ақы төлеуге берiледi.  
      Аз қамтамасыз етiлген отбасылардың (азаматтардың) тұрғын үй көмегiн есептеуге қабылданатын шығыстары жоғарыда көрсетiлген бағыттардың әрқайсысы бойынша шығыстардың сомасы ретiнде айқындалады.  
      3. Тұрғын үй көмегi кондоминиум объектiлерiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға, коммуналдық қызметтердi тұтынуға, телекоммуникация желiсiне қосылған телефон үшiн абоненттiк төлемақының ұлғаюы бөлiгiнде байланыс қызметтерiнiң, тұрғын үйдi жалға алу төлемақысының өтемақы төлемдерiн қамтамасыз ететiн нормалар шегiнде нақты ақы төлеу сомасы мен отбасының осы мақсаттарға жұмсаған шығындарының шектi жол берiлетiн деңгейiнiң арасындағы айырма ретiнде айқындалады.  
      Белгiленген нормадан артық кондоминиум объектiлерiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға, тұрғын үйдi пайдаланғаны үшiн жалға алу ақысына, коммуналдық қызметтер мен телекоммуникация желiсiне қосылған телефон үшiн абоненттiк төлемақының ұлғаюы бөлiгiнде байланыс қызметтерiн тұтыну төлемiн азаматтар жалпы негiздер бойынша төлейдi.  
      Отбасының бiр айда кондоминиум объектiлерiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға, тұрғын үйдi пайдаланғаны үшiн жалға алу ақысына, коммуналдық қызметтер мен телекоммуникация желiсiне қосылған телефон үшiн абоненттiк төлемақының ұлғаюы бөлiгiнде байланыс қызметтерiн тұтынуға жұмсалған шығындардың рұқсат етiлген шектi деңгейi отбасы табысының он пайызы мөлшерiнде белгiленедi.  
      Тұрғын үй көмегi кондоминиум объектiлерiнiң ортақ мүлкiн күрделi жөндеуге және (немесе) күрделi жөндеуге қаражат жинақтауға арналған жарналарға, коммуналдық қызметтердi тұтынуға, телекоммуникация желiсiне қосылған телефон үшiн абоненттiк төлемақының ұлғаюы бөлiгiнде байланыс қызметтерiнiң, тұрғын үйдi жалға алу төлемақысының өтемақы төлемдерiн қамтамасыз ететiн нормалар шегiнде нақты ақы төлеу шығындары жиынтық табысының 10 пайыздық үлесінен асқан жағдайда тағайындалады.  
      Күтiмге мұқтаж деп танылған бiрiншi және екiншi топтағы мүгедектерге күтiм жасайтын немесе үш жасқа дейiнгi балаларды тәрбиелеумен айналысатындарды, күндiзгi бөлiмде оқымайтын, әскери қызмет атқармайтын, жұмыс iстемейтiн және жұмыссыз ретiнде уәкiлеттi органда тiркелмеген еңбекке қабiлеттi тұлғалары бар аз қамтамасыз етiлген отбасыларға (азаматтарға) тұрғын үй көмегi тағайындалмайды.  
      Егер өтiнiш берушi толық емес немесе шындыққа сай келмейтiн мәлiметтерiн берген жағдайда тұрғын үй көмегiне ұсынылған құжаттар қабылданбайды.

**Тұрғын үй көмегiн көрсетудiң мөлшерiн және тәртiбiн айқындау**

      4. Тұрғын үй көмегi тағайындалады - Қазақстан Республикасының азаматтарына, оралмандарға, Қазақстан Республикасында тұрақты тұратын және тұрып қайту рұқсаты бар азаматтығы жоқ тұлғаларға.  
      5. Жергiлiктi жылумен жылытылатын жекеменшiк үй құрылыстарында тұратын отбасыларға тұрғын үй көмегi жылыту маусымына тағайындалады. Тұрғын үй көмегiн тағайындау үшiн есептеу мерзiмi өтiнiшiмен қоса барлық қажеттi құжаттарды өткiзген жылдың тоқсаны болып саналады. Қайталанған өтiнiш кезiнде тұрғын үй көмегi ағымдағы тоқсанда құжаттарды ұсыну мерзiмiнен тәуелсiз тоқсанға тағайындалады.  
      Жеке меншiгiнде бiреуден артық тұрғын үйi (пәтерлер, тұрғын үйлер) бар немесе тұрғын жайды жалға немесе пайдалануға берушi аз қамтамасыз етiлген отбасыларына (азаматтарға) тұрғын үй көмегi берiлмейдi.  
      6. Тұрғын үй көмегiн тағайындау үшiн азамат (отбасы) өтiнiшi мен қоса уәкiлеттi органға немесе ауылдық округтiң әкiмiне келесі құжаттарды ұсынады:  
      1) өтiнiш берушiнiң жеке басын куәландыратын құжаттың көшiрмесi;  
      2) тұрғын үйге құқық белгілейтін құжаттың көшiрмесi (тұрғын үй аумағының көлемi, бөлме саны көрсетiлген жекешелендiру, сыйға тарту, сату - сатып алу, жалға беру келiсiмшарты);  
      3) отбасының тұрғылықты жерiн растайтын құжаттың көшiрмесi (азаматтарды тiркеу кiтабының көшiрмесi немесе мекен-жай бюросының анықтамасы);  
      4) отбасының табысын растайтын құжаттар (тұрғын үй көмегiн тағайындауға өтiнiш жасардың алдындағы үш айдағы отбасының еңбекпен тапқан табысы, зейнетақысы, жәрдемақысы, алименттер, жеке қосалқы шаруашылықтан түскен табыстары, өтiнiш берген тоқсанның алдындағы тоқсанға);  
      5) кондоминиум объектiсiнiң ортақ мүлкiн күрделi жөндеуге арналған нысаналы жарнаның мөлшерi туралы шот;  
      6) пәтерлердiң меншiк иелерi мен жалдаушыларының жалпы жиналысында бекiтiлген кондоминиум объектiсiнiң ортақ мүлкiн күрделi жөндеудiң жекелеген түрлерiн жүргiзуге арналған шығыстар сметасы негiзiнде кондоминиум объектiсiн басқару органы ұсынатын және мөрмен, кондоминиум объектiсiн басқару органы басшысының қолымен расталған кондоминиум объектiсiнiң ортақ мүлкiн күрделi жөндеуге қаражат жинақтауға арналған ай сайынғы жарналардың мөлшерi туралы шот;  
      7) коммуналдық қызметтердi тұтыну шоттары, телекоммуникация қызметтерi үшiн түбiртек-шот немесе байланыс қызметтерiң көрсетуге арналған шарттың көшірмесі;  
      8) тұрғын үйді пайдаланғаны үшін жергілікті атқарушы орган берген жалдау ақысының мөлшері туралы шоты;  
      9) жекеменшiгiнде бiр үйден басқа үйi жоқ екендiгi туралы анықтама, жылына бiр рет ұсынылады.  
      Салыстырып тексеру үшiн құжаттардың түпнұсқалары мен көшiрмелерi ұсынылады, одан кейiн құжаттардың түпнұсқалары өтiнiш берушiге қайтарылады.  
      7. Тұрғындық көмектi төлеу және тағайындау бойынша уәкiлеттi органы жоқ болған жағдайда өтiнiш берушi тұрғылықты мекен-жайы бойынша құжаттарды ауылдық округтiң, кенттiң, ауылдың әкiмiне өткiзедi.  
      8. Уәкiлеттi орган өтiнiш берушiден немесе ауылдық округтiң әкiмiнiң атынан өтiнiшiмен оған қосымша құжаттармен және учаскелік комиссиялардың корытындыларымен бірге өтініштерді қабылдайды, оларды қабылдаған күннен бастап отыз күн iшiнде қарайды және тұрғын үй көмегiн тағайындау немесе тағайындамау туралы есеп жүргiзедi.  
      9. Тұрғын үй көмегiн алушылар он бес күн мерзiмде уәкілетті органды көмек мөлшерiнiң өзгеруi үшiн негiз болатын немесе алуға әсер ететiн мән-жайлар туралы хабардар етедi.  
      Өтiнiш берушi тұрғын үй көмегiнiң мөлшерiне әсер ететiн мән-жайлар туралы хабарламаған жағдайда, қайта есептеу келесi тоқсанда жүргiзiледi (анықталған уақыттан).  
      Артық төленген сомалар ерiктi түрде, ал бас тартылған жағдайда – сот тәртiбiмен қайтарылуға тиiс.  
      10. Тұрғын үй көмегiн тағайындау және төлеу бойынша уәкiлеттi орган немесе кенттiң әкiмi, ауыл, ауылдық (селолық) округтiң әкiмi құжаттардың көшiрмелерiн тексерiп, оларды тiркеуден өткiзедi және өтiнiш берушiге құжаттарын қабылдағаны жөнiндегi растайтын құжат берiледi.  
      11. Кенттің әкімі, ауыл, ауылдық (селолық) округтiң әкiмi өтiнiш берушiнiң құжаттарын тұрғындық көмектi төлеу және тағайындау туралы өтiнiш берушiден құжаттарды қабылдаған күннен он күн мерзiмнен кешiктiрмей уәкiлеттi органға өткiзедi.  
      12. Мерзімді қызметтiң әскери қызметшілерінен басқасы, отбасының жиынтық табысын есептеу кезiнде Қазақстан Республикасында және одан тыс жерлерде есептiк кезеңде алынған, бiр үй шаруашылығын жүргiзетiн, тұрғылықты жерi бойынша тiркелген, бiр елдi мекен шегiнде бiрге тұратын барлық мүшелерiнiң өтiнiш берген тоқсанның алдындағы тоқсанға есептеледi және табыстың барлық түрлерi есепке алынады:  
      1) еңбекақы түрiнде алынатын табыстар, әлеуметтiк төлемдер;  
      2) он сегiз жасқа дейiнгi балаларға арналған ай сайынғы мемлекеттiк жәрдемақы;  
      3) балаларға және басқа да асырауындағыларға арналған алимент түрiндегi табыс;  
      4) жеке қосалқы шаруашылықтан түсетiн кiрiс бес айлық есептiк көрсеткiшi мөлшерiнде саналады;  
      5) өзін-өзі жұмыспен қамтыған халықтың жиынтық табысы олардың жазбаша өтініштері негізінде расталады.  
      Отбасының жиынтық табысы алименттердiң есебiнсiз есептеледi, егер төлеушi:  
      жұмыс iстемейтiн және жұмыспен қамту бойынша уәкiлеттi органда тiркеуде тұрмаған (анықтама ұсынған жағдайда) болмаса;  
      бас бостандығынан айыру орындарында немесе уақытша ұстау изоляторында болғанда (анықтама ұсынған жағдайда);  
      туберкулез, психоневрологиялық диспансерлерде (стационарларда), емделу-еңбек профилакторийлерiнде емделуде немесе тiркеуде болғанда (анықтама ұсынған жағдайда);  
      Қазақстан Республикасымен тиiстi келiсiмi болмаған мемлекеттерге тұрақты тұруға көшкенде (анықтама ұсынған жағдайда).  
      13. Отбасының жиынтық табысында мыналар есепке алынбайды:  
      1) мемлекеттiк атаулы әлеуметтiк көмек;  
      2) тұрғын үй көмегi;  
      3) жерлеуге берiлген бiр жолғы жәрдемақы;  
      4) бала тууына байланысты берiлген бiржолғы мемлекеттiк жәрдемақы;  
      5) есеп беру кезеңiнде жалпы сомасы белгiленген ең төменгi күнкөрiс деңгейiнен төмен көрсетiлген ақшалай және заттай қайырымдылық көмек (құндық бағасы);  
      6) өз iсiн ашуға немесе қосалқы шаруашылығын дамытуға берiлген әлеуметтік көмек;  
      Өз iсiн ашуға немесе қосалқы шаруашылығын дамытуға берiлген әлеуметтік көмек мақсатына сай пайдаланылмағаны анықталған кезден, сол тоқсандағы жиынтық табысы көрсетiлген көмектiң сомасынан есептелiнедi.  
      7) төтенше жағдайлар салдарынан денсаулығына немесе мүлкiне келтiрiлген залалдың есесiн қайтаруға көрсетiлген көмек.  
      14. Өтемақы төлемдерiмен қамтамасыз етiлетiн тұрғын үйлер аумағының нормалары заңнамамен белгiленген отбасының әр мүшесiне тұрғын үй беру нормаларына баламалы.  
      15.Тұрғын үй көмегiн есептегенде келесi нормалар қабылданады:  
      1) электр энергиясын қолдану: 1 адамға – 70 киловатт, 2 адамға – 140 киловатт, 3 адамға және одан көп адамнан тұратын отбасына – 210 киловатт;  
      2) суық су, ыстық су – әр отбасы мүшесіне, су өлшеуіш болған жағдайда, көрсеткішке байланысты төленеді;  
      3) қатты отынды қолданатындарға:  
      пеш жағатын тұрғын үйлерге – бір жылыту мерзіміне үш тонна көмір от жағу кезеңіне;  
      4) қатты тұрмыстық қалдықтарды шығару – ай сайын әр отбасы мүшесіне;  
      5) газ тұтыну - бір отбасына айына бір кішкене (10 килограмм) газ баллон;  
      6) кондоминиум объектiсiнiң ортақ мүлкiн күрделi жөндеуге (немесе) қаражат жинақтауға арналған нысаналы жарнаның мөлшерi туралы шотын.  
      16. Коммуналдық қызметтерді тұтыну төлемінің тарифтерін қызмет көрсетушілер және көмiрдiң бағасын "Қапшағай қаласының тұрғын үй-коммуналдық шаруашылық, жолдаушылар көлігі және автомобиль жолдары бөлімі" ұсынады.  
      17. Тұрғын үй көмегiнiң төлемi тұрғын үй көмегін тағайындау және төлеу жөніндегі уәкілетті орган және банк филиалдары немесе көрсетiлген операция түрлерiне лицензиялары бар басқа да ұйымдар арасында жасалған Агенттiк келiсiмi негiзiнде тағайындалған соманы алушының жеке шотына аудару жолымен жүзеге асырылады.

**Қорытынды**

      18. Осы тұрғын үй көмегiн көрсетудiң мөлшерi және тәртiбiмен реттелмеген қатынастар Қазақстан Республикасының қолданыстағы заңнамасына сәйкес реттеледi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК